ai bəmáwɔd, ai bəba mə́kɔ́g, ai ású ńkusán mə́bám ai m̀bəgán məkɔ́g, é byə́m bə́ bəlagan ai byá ású ǹkomán Ndá Ǹtondôbə, ai ású é byə́m bísə fɔ́ɔ́ bə́ yáŋan ai byá ású tē. 14Hədá á Tə́mpɛl Ǹtondôbə bə́ komǒ kig tɔ bisóá bí sílba tɔ akəŋ, tɔ bisóá ású émyam məndím tɔ tɔ́ŋ, ngə́ bīlában bí mvɔ́d, ngə́ ébí bí sílba, ai é mɔ̄ní yǎ bod bə́ vâg. 15Bə́ vâ nyé bə̄dzóē bísíé, nə́ bə́ bə̄lán ai nyé ású ńkomán Tə́mpɛl Ǹtondôbə. 16Bə́ bɔ̌ kig zitɔ́g é mɔ̄ní yǎ bə́ vâ é bod bə́ yâgan ai bəbɔ bisíé amú bə́ bɔɔg mam mə́tē ai é fúlú é nə̄ tə́tə̄lə́. 17É mɔ̄ní ā sɔ̂g á mə̄túnuŋǎ yā məku mə́ ádzó ai mətúnuŋa mə́ ńsə́m bə́ kadəgə kig sɔ́ ai nyé á Tə́mpɛl Ǹtondôbə; bəfada ḿbɔ̄ bə́ wôge ai nyé.